el el en en el el el el el el el el el el el el el el en el el el en el el el el el el el el el el el el el el en el el el en fi el el en en en en el en el el el es el el el el el el el el el el el el el el el el en el el el el el el el el el el en en el el el el el el en br en en ja ca el pt en cs en nb el ja en en sv sv uk nb en uz tr de el nb en en nb nl el br en en nb eu el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en en el fr el fr el fr en en el en en en en en en en uk en en en en en en el el el en en en en en en en uk el el en oc en uk en en en en en en en en en fa en en en en en hi en en
ΠΑΡΑΜΥΘΕΝΙΑ ΦΩΤΑ ΣΤΗ ΛΑΠΩΝΙΑ. ΡΟΒΑΝΙΕΜΙ-ΕΛΣΙΝΚΙ – Ολοήμερη εκδρομή στο Ταλλίν – cooptravelcyprus.com
Online Booking Agent Login A Agent Login B Web Check-In
28H ΟΚΤΩΒΡΙΟΥ (LEONARDO LAURA HOTEL)
ΜΠΛΕ : Πρόγραμμα επιβράβευσης καρτών
ΠΑΡΑΜΥΘΕΝΙΑ ΦΩΤΑ ΣΤΗ ΛΑΠΩΝΙΑ. ΡΟΒΑΝΙΕΜΙ-ΕΛΣΙΝΚΙ – Ολοήμερη εκδρομή στο Ταλλίν
ΠΑΡΑΜΥΘΕΝΙΑ ΦΩΤΑ ΣΤΗ ΛΑΠΩΝΙΑ! 2 ΝΥΧΤΕΣ ΡΟΒΑΝΙΕΜΙ – 3 ΝΥΧΤΕΣ ΕΛΣΙΝΚΙ – Ολοήμερη εκδρομή στο Ταλλίν
6 ΗΜΕΡΕΣ – 5 ΝΥΧΤΕΣ
Ένα ταξίδι που υπόσχεται μοναδικές στιγμές τις ημέρες των Φώτων στην καρδιά της Λαπωνίας, το λαμπερό Ελσίνκι και το γραφικό Ταλίν. Οι μαγευτικές αυτές πόλεις, ξεχωριστές σε ιστορία και πολιτισμό, με απίστευτα λευκά τοπία, προκαλούν κάθε ταξιδιώτη να ανακαλύψει τις ομορφιές τους! Σας περιμένει snowmobile σαφάρι, βόλτα με έλκηθρο χάσκυ και ταράνδων στο Ροβανιέμι, επίσκεψη στο γιορτινό χωριό του Αϊ Βασίλη και η αρκτική νύχτα στην Λαπωνία.
1η ΗΜΕΡΑ: ΛΑΡΝΑΚΑ – ΑΘΗΝΑ – ΡΟΒΑΝΙΕΜΙ –  ΧΩΡΙΟ ΑΪ ΒΑΣΙΛΗ
Συγκέντρωση στο αεροδρόμιο Λάρνακας και αναχώρηση για το Ροβανιέμι μέσω Αθηνών. Αμέσως μετά την άφιξη μεταφορά στο χωριό του Αϊ Βασίλη, ακριβώς πάνω στον Αρκτικό Κύκλο, όπου θα έχετε την ευκαιρία να μιλήσετε μαζί του, να φωτογραφηθείτε και ίσως να του εκφράσετε κάποια σας επιθυμία. Στο ταχυδρομείο του θα μπορέσετε να στείλετε κάρτες και γράμματα με ευχές στους αγαπημένους σας.
Επίσκεψη στο SnowmanWorld για να θαυμάσετε τα ξεχωριστά γλυπτά από πάγο και χιόνι και να συμμετάσχετε σε δραστηριότητες, όπως πατινάζ στον πάγο, μάθημα snowboard, γλυπτική στο χιόνι αλλά και τσουλήθρες πάγου! Ύστερα θα απολαύσουμε ένα ζεστό γεύμα στο ένα, και μοναδικό στο είδος του, Ice Restaurant ακριβώς επάνω στον Αρκτικό Κύκλο και δίπλα στον Άγιο Βασίλη.
Όσοι θέλουν μπορούν να επισκεφθούν (προαιρετικά) το χριστουγεννιάτικο ψυχαγωγικό πάρκο Santa Park, το οποίο αποτελεί μια συναρπαστική επιλογή για τους μικρούς μας φίλους. Μέχρι την επιστροφή μας θα υπάρχει χρόνος για αγορές, μιας και εδώ θα βρείτε την μεγαλύτερη ποικιλία σε τοπικά είδη και αναμνηστικά. Μεταφορά στο ξενοδοχείο μας στο Ροβανιέμι, δείπνο και διανυκτέρευση.
Σημαντική σημείωση:Αμέσως μετά την άφιξη στο Ροβανιέμι θα επισκεφθούμε το Χωριό του Αϊ Βασίλη,  καλό θα ήταν να έχετε πρόχειρα (ιδανικά στην χειραποσκευή σας) μπότες και ρούχα κατάλληλα για παιχνίδια στο χιόνι.
2η ΗΜΕΡΑ: SNOWMOBILE ΣΑΦΑΡΙ – ΦΑΡΜΑ ΤΑΡΑΝΔΩΝ – ΦΑΡΜΑ ΧΑΣΚΥ
Σήμερα, μετά τον πλούσιο πρωινό μπουφέ θα ζήσουμε την απόλυτη αρκτική περιπέτεια! Φοράμε τον ειδικό εξοπλισμό και θα συμμετάσχουμε σε ένα συναρπαστικό σαφάρι με snowmobiles. Οι τοπικοί αρχηγοί θα σας γνωρίσουν τα μηχανάκια του χιονιού και τον τρόπο οδήγησης τους. Θα επισκεφτούμε πάνω από το παγωμένο ποτάμι την φάρμα των σκυλιών χάσκυ, όπου θα  έχετε φυσικά την ευκαιρία να οδηγήσετε και το έλκηθρο τους. Καφές στην ύπαιθρο που θα ετοιμάσουν οι αρχηγοί της αποστολής με την βοήθεια των συμμετεχόντων. Στη συνέχεια κατευθυνόμαστε στη φάρμα των ταράνδων, για να τους γνωρίσουμε από κοντά να  οδηγήσουμε  το έλκηθρο τους. Ύστερα θα απολαύσουμε ένα “εκδρομικό” γεύμα γύρω από τη φωτιά με ψωμί, λουκάνικα και καφέ, τσάι ή ζεστό χυμό. Επιστροφή στο ξενοδοχείο και μια σάουνα επιβάλλεται για ξεκούραση και ανταλλαγή των εμπειριών της ημέρας. Δείπνο στο εστιατόριο του ξενοδοχείου και διανυκτέρευση.
Σημαντικές σημειώσεις για το snowmobilesafari:
Κάθε άτομο που οδηγεί snowmobile πρέπει να είναι πάνω από 18 ετών και να έχει έγκυρη άδεια οδήγησης μαζί του.
Σε κάθε συμμετέχοντα στο snowmobilesafari θα δοθεί απαραίτητος ρουχισμός και εξοπλισμός που περιλαμβάνει: Ολόσωμη φόρμα, μπότες, μάλλινες κάλτσες, γάντια, κασκόλ, μπαλακλάβα (fullface)  και κράνος.
Τα παιδιά έως 14 ετών για λόγους ασφαλείας  κάθονται σε έλκηθρο το οποίο τραβάει το snowmobile που οδηγεί τοπικός συνοδός.
Για τα πιο μικρά παιδιά συνιστάται ένας από τους γονείς να κάθεται μαζί με το παιδί στο έλκηθρο για την άνεση και την ασφάλεια του.
Παιδιά άνω των 14 ετών και με  ύψος πάνω από 140 cm μπορούν να κάθονται ως συνεπιβάτες πίσω από τον γονέα τους σε ένα snowmobile πληρώνοντας όμως την τιμή του ενήλικα.
3η ΗΜΕΡΑ: ΡΟΒΑΝΙΕΜΙ – MOΥΣΕΙΟ ΑΡΚΤΙΚΟΥΜ – ΖΩΟΛΟΓΙΚΟΣ ΚΗΠΟΣ ΡΑΝΟΥΑ – ΠΤΗΣΗ ΓΙΑ ΕΛΣΙΝΚΙ
H περιπέτεια ξεκινάει με ένα πλούσιο πρωινό μέχρι να μεταφερθούμε στο μουσείο Arktikum όπου θα γνωρίσουμε την ιστορία, τον πολιτισμό και τον τρόπο ζωής  των Λαπώνων, αλλά και ολόκληρης της Αρκτικής. Αμέσως μετά τη δίωρη, σχεδόν, διαδρομή μας μέσα στο κατάλευκο τοπίο θα μεταφερθούμε στο βορειότερο Ζωολογικό Κήπο της Ευρώπης, τη Ranua. Εδώ θα γνωρίσετε όλα τα ζώα που ζουν σε αρκτικές συνθήκες, όπως λύκους, αγριόγατους, κόκκινες αλεπούδες, λευκές κουκουβάγιες καθώς και την πολική αρκούδα. Πριν την αναχώρησή μας θα γευματίσουμε στο εστιατόριο του κήπου. Μετά το γεύμα μεταφορά στο αεροδρόμιο του Όουλου και πτήση για το Helsinki. Άφιξη στην πρωτεύουσα της Φιλανδίας και μεταφορά στο ξενοδοχείο. Παραλαβή  δωματίων δείπνο και διανυκτέρευση.
4η ΗΜΕΡΑ: ΕΛΣΙΝΚΙ – ΞΕΝΑΓΗΣΗ ΠΟΛΗΣ
Πρωινό μπουφέ στο ξενοδοχείο και ξεκινά η πρώτη μας γνωριμία με την «Κόρη της Βαλτικής». Ανάμεσα σε άλλα, θα δούμε τα παγοθραυστικά του φινλανδικού στόλου, το προεδρικό μέγαρο και την υπαίθρια αγορά στο λιμάνι, τον ορθόδοξο ναό Uspenski, την πλατεία της γερουσίας με τον καθεδρικό του Αγίου Νικολάου, το Ολυμπιακό Στάδιο, το κτίριο της Όπερας, τα ναυπηγεία και το μνημείο του συνθέτη Sibelius. Η ξενάγηση μας θα τελειώσει με γεύμα σε εστιατόριο στο κέντρο της πόλης. Το απόγευμα θα υπάρχει χρόνος για μια προσωπική γνωριμία με την πόλη. Περπατήστε στους πεζόδρομους κοιτάζοντας τις βιτρίνες και πιείτε τον καφέ σας στο Esplanade. Το βράδυ δείπνο στο εστιατόριο του ξενοδοχείου και συνεχίστε τη βραδιά σας στο τζαζ κλαμπ Storyville ή σε ένα από τα πολλά μπαρ ή ντίσκο της πόλης. Διανυκτέρευση.
5η ΗΜΕΡΑ: ΕΛΣΙΝΚΙ – ΤΑΛΙΝ – ΕΛΣΙΝΚΙ
Μετά τον πρωινό μπουφέ στο ξενοδοχείο μας, μεταφορά στο λιμάνι για να πάρουμε το πλοίο για Ταλίν. Απολαύστε από μακριά τη θέα της χιονισμένης πόλης και των μικρών νησιών, ιδίως της Suomenlinna, του παλιού κάστρου. Δύο ώρες αργότερα άφιξη στο Ταλίν, συνάντηση με τον ξεναγό μας και γνωριμία με την παραμυθένια και ρομαντική πρωτεύουσας της Εσθονίας. H ξενάγηση που ακολουθεί θα ξεκινήσει με επίσκεψη στο πάρκο του παλατιού Κadriorg και τον μεγάλο παραλιακό δρόμο Birgitta. Θα συνεχίσουμε για τον λόφο Toompea, το εσθονικό κοινοβούλιο και τον περίτεχνο Καθεδρικό Ναό του Αγίου Αλεξάνδρου Νιέφσκι, που χτίστηκε τα χρόνια της Ρωσικής Αυτοκρατορίας. Από την κορυφή του λόφου θα απολαύσουμε την πανοραμική θέα-κάτοψη της πόλης με τους πύργους, τις κεραμιδένιες στέγες και τις γραφικές πλατείες. Περνώντας από την Άνω στην Κάτω γειτονιά θα αντικρίσουμε ακόμη και σήμερα τη βαριά πόρτα που έκλεινε κάθε βράδυ για να διαχωρίζει την πάνω από την κάτω πόλη, αλλά και θα διασχίσουμε το πιο στενό δρομάκι της περιοχής. Αφού περάσουμε από την εκκλησία του Αγίου Πνεύματος και του Αγίου Νικολάου θα κατευθυνθούμε στο μοναδικό γοτθικό δημαρχείο της Βόρειας Ευρώπης και θα περπατήσουμε στο μεσαιωνικό τμήμα της κάτω πόλης, ένα μέρος ανέγγιχτο από τον χρόνο.
Γεύμα σε τοπικό εστιατόριο  χρόνος ελεύθερος  για να περιπλανηθείτε στην όμορφη πόλη Μνημείο Παγκόσμιας Πολιτιστικής Κληρονομιάς της UNESCO. Λιθόστρωτα δρομάκια, μυτεροί πύργοι, επικλινείς στέγες και εκπληκτικές εκκλησίες συνθέτουν ένα μοναδικό μεσαιωνικό σκηνικό. Περιδιαβαίνοντας το δρομάκι της Αγίας Αικατερίνης ή πίνοντας μπύρα σε ένα σκοτεινό κελάρι ή σε μια λουλουδιασμένη αυλή, θαρρούμε πως ο χρόνος κάπου εκεί έχει σταματήσει.
Μεταφορά στο λιμάνι . Δείπνο στο εστιατόριο του πλοίου. Άφιξη στο Ελσίνκι αργά το βράδυ , μεταφορά στο ξενοδοχείο και  διανυκτέρευση.
6η ΗΜΕΡΑ: ΕΛΣΙΝΚΙ  – ΑΘΗΝΑ – ΛΑΡΝΑΚΑ
Πρωινή μεταφορά στο αεροδρόμιο και πτήση επιστροφής μέσω Αθηνών.
• Αεροπορικό εισιτήριο Λάρνακα – Αθήνα – Ροβανιέμι και Άμστερνταμ – Αθήνα-Λάρνακα με Olympic Air
• Αεροπορικό εισιτήριο Όουλου – Ελσίνκι
• Φόροι αεροδρομίων και επίναυλος καυσίμων
• Ακτοπλοϊκά εισιτήρια Ελσίνκι – Ταλίν – Ελσίνκι με το υπερπολυτελές πλοίο της Tallink
• Διαμονή στο Ροβανιέμι (2 νύχτες)
• Διαμονή στο Ελσίνκι (3 νύχτες)
• Χρήση σάουνας σε όλα τα ξενοδοχεία (όπου διαθέσιμη)
• Χρήση πισίνας σε όλα τα ξενοδοχεία (όπου διαθέσιμη)
• Πρωινό μπουφέ καθημερινά
• Γεύμα στο Ice Restaurant στο χωριό του Αϊ Βασίλη
• Μεταφορά και επίσκεψη στο χωριό του Αϊ Βασίλη στο Ροβανιέμι
• Πιστοποιητικό Αρκτικού Κύκλου
• Μεταφορά και είσοδος στομουσείο Arktikum
• Είσοδος στο Snowman World στο χωριό του Αϊ-Βασίλη
• Εκδρομή με Snowmobile με ειδικά ρούχα και μπότες
• Επίσκεψη σε φάρμα ταράνδων και βόλτα με έλκηθρο ταράνδων
• Επίσκεψη σε φάρμα σκυλιών χάσκυ και βόλτα με έλκηθρο χάσκι
• Μεταφορές όπως αναφέρονται στο πρόγραμμα
• Μεταφορά στο Santa Park με προαιρετική είσοδο (36€ ενήλικας, 30€ παιδί 3 έως 12 ετών & παιδί έως 3 ετών ελεύθερη είσοδος)
• Μεταφορά και είσοδος στο Ζωολογικό κήπο της Ranua
• Ξενάγηση στο Ελσίνκι
• Ειδικοί τοπικοί αρχηγοί κατά την διάρκεια των δραστηριοτήτων
• Ξενάγηση στο Ταλίν
• Πεπειραμένος συνοδός- αρχηγός
• Μια χειραποσκευή και 1 αποσκευή έως 20 κιλά
• Ασφάλεια Αστικής Ευθύνης
• Ότι δεν αναφέρεται ρητά στο πρόγραμμα
• Τυχόν είσοδοι σε μουσεία
Βραδινή εξόρμηση για το Βόρειο Σέλας.
Το Βόρειο Σέλας, είναι δυνατόν να παρατηρηθεί στην Φινλανδική Λαπωνία. Η θέση μας στον Αρκτικό Κύκλο μας δίνει τις μεγαλύτερες πιθανότητες για να το δούμε. Ο οδηγός μας θα σας οδηγήσει έξω από την πόλη φτάνοντας στα καλύτερα σημεία για να απολύσουμε ένα Φινλανδικό πικνίκ κάτω από τα φώτα του Βόρειου Σέλαος.
Περιλαμβάνει: Μεταφορά με λεωφορείο, εκδρομικό γεύμα με λουκάνικα γλυκό, ζεστά ροφήματα και πληροφορίες για το Βόρειο Σέλας από τον τοπικό ξεναγό.
Τιμή €69 ο ενήλικας & €52 για παιδιά από 4 έως 14 ετών
• Λόγω των καιρικών συνθηκών της περιοχής, η ροή του προγράμματος μπορεί να αλλάξει αν αυτό κριθεί απαραίτητο για την καλύτερη εξυπηρέτηση του γκρουπ.
• Τα τρίκλινα δωμάτια είναι δίκλινα με την προσθήκη μίας επιπλέον κλίνης.
Sokos Vaakuna Hotel: Αυτό το ξενοδοχείο βρίσκεται στο κέντρο του Ροβανιέμι, σε απόσταση 150μ. από τον ποταμό Kemijoki και προσφέρει 2 εστιατόρια και νυχτερινό κέντρο διασκέδασης. Τα δωμάτια διαθέτουν μίνι μπαρ και τσαγιέρα/καφετιέρα. Οι επισκέπτες επωφελούνται από δωρεάν Wi-Fi και δωρεάν πρόσβαση στη σάουνα. Τα δωμάτια στο Sokos Vaakuna Hotel είναι κλασικά διακοσμημένα και εξοπλισμένα με επιφάνεια εργασίας. Όλα διαθέτουν καλωδιακή τηλεόραση με κανάλια payperview. Στα εστιατόρια Fransmanni και Amarillo του ξενοδοχείου σερβίρονται γαλλική κουζίνα και πιάτα εμπνευσμένα από το Μεξικό. Και τα 2 έχουν υπαίθριο καθιστικό. Το χωριό του Αϊ Βασίλη απέχει 10 λεπτά με το αυτοκίνητο από το ξενοδοχείο, ενώ η γνωστή γέφυρα Jätkänkynttilä είναι μόλις 200μ. μακριά.
GLO Hotel Art: Διαμονή στο GLO Hotel Art, το οποίο βρίσκεται στην καρδιά του Ελσίνκι.  Το αρτίστικ ντεκόρ του  θα σας μαγέψει καθώς στεγάζεται σε ένα αρ νουβό κάστρο του 1900. Βρίσκεται πολύ κοντά στον τερματικό σταθμό των Λεωφορείων Kamppi και στο εμπορικό κέντρο του Ελσίνκι, όπου μπορείτε να απολαύσετε τα ψώνια σας στον ελεύθερό σας χρόνο.
Το άτομο σε δίκλινο
Το άτομο σε μονόκλινο
1ο παιδί έως 11 ετών σε έξτρα κρεβάτι στο δωμάτιο των γονιών
Εκδηλώστε το ενδιαφέρον σας εδω
We provide complete value for money travel solutions for both national and international clients and offer the highest levels of service whilst minimising costs at every stage of the travel process…
Εμείς στο COOP TRAVEL κατανοούμε πόσο σημαντικές είναι για εσάς οι διακοπές και  προσπαθούμε να σας προσφέρουμε μέσω της διαδικτυακής μας πλατφόρμας…